Ministru kabineta rīkojuma projekta „Grozījumi Ministru kabineta 2012.gada 3.oktobra rīkojumā Nr.465 „Par finansējuma piešķiršanu administratīvās ēkas un garāžas ēkas Jūras ielā 34, Ventspilī, būvniecības projekta un nomas maksas izdevumu segšanai”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Grozījumi Ministru kabineta 2012.gada 3.oktobra rīkojumā Nr.465 „Par finansējuma piešķiršanu administratīvās ēkas un garāžas ēkas Jūras ielā 34, Ventspilī, būvniecības projekta un nomas maksas izdevumu segšanai”” (turpmāk – MK rīkojuma projekts) sagatavots, lai precizētu Ministru kabineta 2012.gada 3.oktobra rīkojumā Nr.465 „Par finansējuma piešķiršanu administratīvās ēkas un garāžas ēkas Jūras ielā 34, Ventspilī, būvniecības projekta un nomas maksas izdevumu segšanai” (turpmāk – MK rīkojums Nr.465) dotos uzdevumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz MK rīkojuma Nr.465:   * 1.2.apakšpunktu, Finanšu ministrijai (turpmāk – FM) dots uzdevums nodrošināt administratīvās ēkas un garāžas ēkas Jūras ielā 34, Ventspilī, atjaunošanas (turpmāk – būvniecības projekts) darbu pabeigšanu līdz 2015.gada 1.oktobrim, nosakot, ka plānotais nomas līguma sākuma termiņš ir 2015.gada 2.oktobris; * 1.2 punktu likumā „Par vidēja termiņa budžeta ietvaru 2015., 2016. un 2017.gadam” un likumā „Par valsts budžetu 2015.gadam” FM budžetā paredzētas ilgtermiņa saistības valsts akciju sabiedrībai „Valsts nekustamie īpašumi” (turpmāk – VNĪ) būvniecības projekta izdevumu segšanai 2015.gadā 783 147 *euro* (kopā atjaunošanas izdevumu segšanai paredzēts finansējums 2013.−2015.gadā 887 528 *euro*); * 3.1 punktu, Prokuratūras budžetā paredzēts finansējums 2015.gadā 4 215 *euro* un 2016.gadā un turpmāk katru gadu 16 295 *euro*, lai segtu nomas maksu VNĪ.   Ņemot vērā MK rīkojumā Nr.465 dotos uzdevumus, tiek nodrošināta būvniecības projekta īstenošana. Līgums par „Ēku Jūras ielā 34, Ventspilī, rekonstrukcijas-renovācijas skiču un tehniskā projekta izstrādi un autoruzraudzības veikšanu” (turpmāk – līgums par būvprojektu) tika noslēgts 2013.gada 11.decembrī ar SIA „Skonto Būve” ar darbu izpildes termiņu līdz 2014.gada 10.jūnijam.  Būvprojekta izstrādes gaitā, ņemot vērā Ventspils pilsētas domes izsniegto plānošanas un arhitektūras uzdevumu, telpu lietotāju prasības, kā arī nepieciešamību ēkā ierīkot vājstrāvu tīklus (apsardzes signalizāciju, videonovērošanu, piekļūšanas kontroles sistēmas, ugunsdrošības sistēmas), tika pieņemts lēmums par būvprojekta sadalīšanu būvniecības kārtās, jo apstiprinātais finansējuma apmērs būtu nepietiekams tā realizācijai.  Radot ēkas vizuālo tēlu, pēc Ventspils pilsētas domes papildus norādījumiem, tika ņemts vērā nesen pārbūvētās domes ēkas veidols ar mērķi ēkas fasādi veidot atšķirīgu no domes ēkas, bet ne kontrastējošu, kā arī paredzēt teritorijas zonējuma un labiekārtojuma risinājumu, galvenās ēkas fasādes izgaismošanu, nodrošināt vides pieejamību – lifta izbūvi, palīgēkas – garāžas vārtu nomaiņa.VNĪ sākotnējā iecerē šādi darbi nebija plānoti. Ventspils pilsētas domes izsniegtā plānošanas un arhitektūras uzdevuma nosacījumi būtiski sadārdzināja kopējās projekta izmaksas. Vienlaikus, izstrādājot būvprojektu, būtisks nosacījums bija ņemt vērā ēkas esošo lietotāju, tas ir,  Prokuratūras, Tieslietu ministrijas padotībā esošās Tiesu administrācijas (Ventspils tiesas zemesgrāmatu nodaļas) un Iekšlietu ministrijas padotībā esošās Drošības policijas, kā arī ēkas jaunā lietotāja – Tieslietu ministrijas  padotībā esošā Valsts zemes dienesta (sākotnēji nebija paredzēts  pieņemot MK rīkojumu Nr.465), telpu funkcionalitātes un drošības prasības attiecībā uz atbilstošu darba vietu un apmeklētāju telpu ierīkošanu, kas ir svarīgs priekšnosacījums to noteikto funkciju efektīvai izpildei. Līdz ar to, lai optimizētu un nodrošinātu minēto iestāžu darba apstākļiem nepieciešamo telpu plānojumu, tika veikta visas ēkas plānojuma uzlabošana un paredzēta visu inženiertīklu izveide, t.sk. ventilācijas telpas pārprojektēšana, kas arī sadārdzināja kopējās projekta izmaksas. 2014.gada 17.oktobrī no Ventspils pilsētas domes tika saņemts redzējums par būvniecības kārtu skaitu un sadalījumu, kas būtiski atšķīrās no VNĪ priekšlikuma un kā rezultātā bija nepieciešams veikt izmaiņas būvprojektā un pagarināt būvprojekta izstrādes termiņu līdz 2015.gada 16.februārim. Šobrīd būvprojekts ir iesniegts atkārtotai saskaņošanai Ventspils pilsētas domē.  Saskaņā ar MK rīkojumu Nr.465 būvniecības projekta īstenošanai kopā tika apstiprināts finansējums 887 528 *euro*, tai skaitā būvniecības darbu izmaksām 791 118 *euro* (bez PVN), kuru ietvaros tika plānots veikt administratīvās ēkas fasādes remontdarbus, ēkas siltināšanu, jumta seguma maiņu (abām ēkām), inženierkomunikāciju (apkures, ūdensapgādes, kanalizācijas, elektroapgādes sistēmas) maiņu.  Saskaņā ar būvprojektu apstiprinātā finansējuma ietvaros var tik realizēta būvniecības pirmā kārta (ārējie inženiertīkli (daļa elektrība, ūdens un kanalizācija) un daļēja teritorijas labiekārtošana), trešā kārta (garāžas ēkas atjaunošana un siltumtīklu izbūve, t.sk. daļēja teritorijas labiekārtošana) un ceturtā kārta (autostāvietu izbūve). Savukārt, lai īstenotu arī būvniecības otro kārtu (administratīvās ēkas pārbūves un ēkas pieguļošās teritorijas daļēja labiekārtošana) nepieciešams papildu finansējums.  Ēku kopējā platība ir 1611,36 m2 , bet pēc pārbūves un atjaunošanas tiek plānota 1779,62 m2 (tai skaitā administratīvās ēkas platība – 1673,76 m2 un garāžas ēkas platība – 105,86 m2)  Pamatojoties uz SIA „Skonto Būve” veiktajiem tāmes aprēķiniem, visa objekta pārbūvei – atjaunošanai nepieciešamās izmaksas ir 2,6 milj. *euro* (tai skaitā teritorijas labiekārtošanas izmaksas 0,5 milj. *euro*).  2015. gada 17. martā tika izsludināta iepirkuma procedūra „Sabiedriskās ēkas pārbūve un palīgēkas atjaunošana Jūras ielā 34, Ventspilī” ID Nr.VNĪ/2015/2/2/AK-7. 2015. gada 6. maijā beidzās piedāvājumu iesniegšanas termiņš. Piedāvājumu iesniedza tikai viens pretendents, kura piedāvājuma summa būvniecības darbiem ir 2 671 784 *euro* (bez PVN). Šobrīd VNĪ iepirkuma komisija izvērtē iesniegto piedāvājumu. Iepirkuma līgumu paredzēts parakstīt 2015.gadā jūlijā.  Vienlaikus tiek gatavots iepirkuma nolikums iepirkuma procedūrai būvdarbu tehniskās uzraudzības pakalpojumiem. Iepirkuma procedūru plānots izsludināt š.g jūnija sākumā.  Saskaņā ar precizēto būvniecības darbu izpildes laika grafiku, būvniecības projekta izdevumu segšanai nepieciešamā finansējuma apmērs, atbilstoši plānotajiem darbiem 2015.gadā ir 315 639 *euro*, līdz ar to 2015.gadā nepieciešams samazināt finansējumu FM budžeta programmas 41.00.00 „Maksājumu nodrošināšana citām valsts iestādēm un personām” apakšprogrammā 41.13.00 „Finansējums VAS „Valsts nekustamie īpašumi” īstenotajiem projektiem un pasākumiem” (turpmāk ­– Programma) ilgtermiņa saistību pasākumam „Dotācija VAS „Valsts nekustamie īpašumi” būvniecībai Jūras ielā 34, Ventspilī” (projekta kods CIS/FM/008) (turpmāk – projekts Jūras ielā 34, Ventspilī) 467 508 *euro*, pārdalot pasākumam „Dotācija VAS „Valsts nekustamie īpašumi” par kapitālieguldījumiem Rīgas pils Priekšpils būvniecībā” (projekta kods CIS/FM/003) (turpmāk – Rīgas pils Priekšpils projekts). Vienlaikus, lai nodrošinātu finansējumu būvniecības projektam 2016.gadā, ierosināts precizēt un par 2 422 337 *euro* palielināt finansējumu, pārdalot to FM Programmas ietvaros, tai skaitā 2 119 844 *euro* no Rīgas pils priekšpils projekta un 302 493 *euro* no pasākuma „Dotācija VAS „Valsts nekustamie īpašumi” KNAB pārcelšanai uz A.Briāna ielu” (projekta kods CIS/FM/010) (turpmāk – projekts A.Briāna ielā, Rīgā).  Lai realizētu būvdarbus būvprojektā paredzētajā apjomā, nepieciešams Ministru kabineta lēmums par papildu finansējuma paredzēšanu minētā projekta īstenošanai 2016.gadā.  Attiecīgi sagatavots Ministru kabineta sēdes protokollēmuma projekts, kas paredz:   * atļaut FM Programmas ietvaros ilgtermiņa saistībās 2015.gadā samazināt finansējumu projektam Jūras ielā 34, Ventspilī, par 467 508 *euro*, pārdalot to Rīgas pils Priekšpils projektam; * noteikt, ka FM 2015.gadā nepieciešamā finansējuma apmērs būvniecības projekta īstenošanas izdevumu segšanai VNĪ atbilstoši plānotajiem darbiem ir 315 639 *euro*.   Prognozētais būvdarbu pabeigšanas termiņš ir līdz 2016.gada 30.novembrim.  Ņemot vērā iepriekš minēto, nepieciešami grozījumi MK rīkojumā Nr.465.  MK rīkojuma projekta tiesiskā regulējuma mērķis ir MK rīkojuma Nr.465 minēto ilgtermiņa saistību precizēšana pa gadiem un būvniecības darbu pabeigšanas termiņa precizēšana (aktualizēšana).  Tā ietvaros:   * 1.2.apakšpunktā precizēts (aktualizēts) FM (VNĪ) noteiktais būvniecības darbu pabeigšanas termiņš līdz 2016.gada 30.novembrim, nosakot, ka plānotais nomas līguma sākuma termiņš ir 2016.gada 1.decembris. * 1.3.apakšpunktā precizēta atsauce uz 1.3punktu; * tiek svītrots 1.2 punkts un papildināts ar 1.3 punktu, precizējot FM budžeta ilgtermiņa saistībās paredzētā finansējuma apmēru un tā sadalījumu pa gadiem, paredzot 2016.gadā 2 422 337 *euro*, bet 2013.-2016.gadā kopējo apmēru 2 842 357 *euro*; * 2.punktā precizēts termins „renovācija”; * Prokuratūras budžetā precizēts finansējumu pa gadiem, lai segtu nomas maksu VNĪ 2016.gadā 1 358 *euro* (noma vienam mēnesim) un turpmāk katru gadu 16 295 *euro*; * precizēta 4.punkta redakcija.   MK rīkojuma projekts pilnībā atrisina anotācijas I.sadaļas 2.punktā minētās problēmas.  Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas | FM (VNĪ), Prokuratūra, Tieslietu ministrija (Valsts zemes dienests un Tiesu administrācija (Ventspils tiesas zemesgrāmatu nodaļa)) un Iekšlietu ministrija (Drošības policija). |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2015.gads | | Turpmākie trīs gadi (*euro*) | | |
| 2016. | 2017. | 2018. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 787 362 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 787 362 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 787 362 | -471 723 | 1 636 333 | 0 | 0 |
| 2.1. valsts pamatbudžets | 787 362 | -471 723 | 1 636 333 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 471 723 | - 1 636 333 | 0 | 0 |
| 3.1. valsts pamatbudžets | 0 | 471 723 | - 1 636 333 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 471 723 | - 1 636 333 | 0 | 0 |
| 5.1. valsts pamatbudžets | 471 723 | - 1 636 333 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Informācija par precizētajiem izdevumiem pa gadiem skatīt anotācijas pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | MK rīkojuma projekta ietvaros provizoriski aprēķinātais kapitālieguldījumu apmērs var tikt precizēts pēc būvniecības līguma noslēgšanas, vai būvniecības darbu laikā. | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Nepieciešamie saistītie tiesību aktu projekti | Ņemot vērā šīs anotācijas I sadaļas 2.punktā minēto, MK rīkojuma projektu Ministru kabinetā jāizskata vienlaicīgi ar:   * Ministru kabineta rīkojuma projektu „Grozījumi Ministru kabineta 2014.gada 3.novembra rīkojumā Nr.625 „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai””; * Ministru kabineta rīkojuma projektu „Par Korupcijas novēršanas un apkarošanas biroja izvietošanu valsts nekustamajā īpašumā Citadeles ielā 1, Rīgā”; * Ministru kabineta rīkojuma projektu „Grozījumi Ministru kabineta 2014.gada 13.februāra rīkojumā Nr.70 „Par finansējuma piešķiršanu ēku Miera ielā 58A, Rīgā, būvniecības, nomas maksas, pārcelšanās un aprīkojuma iegādes izdevumu segšanai””. |
| Atbildīgā institūcija | FM (VNĪ) |
| Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | FM (VNĪ), Prokuratūra un KNAB. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, V un VI sadaļa – projekts šīs jomas neskar.

Finanšu ministrs J.Reirs

05.05.2015. 9:03

1722

A.Gulbe

67024698, [aiga.gulbe@vni.lv](mailto:aiga.gulbe@vni.lv)